分类：教育/科学-学习帮助
问题：有关杨梅的古诗文
----------------
回答：【标题】：参寥惠杨梅【作者】：苏轼【内容】：--------------------新居未换一根椽，只有杨梅不值钱。莫共金家斗甘苦，参寥不是禅。【标题】：冬至宿杨梅馆【年代】：唐【作者】：白居易【体裁】：七绝【内容】：--------------------十一月中长至夜，三千里外远行人。若为独宿杨梅馆？冷枕单床一病身。【标题】：项里观杨梅【年代】：南宋【作者】：陆游【内容】：--------------------山前五月杨梅市，溪上千年项羽祠。小?轻舆不辞远，年年来及贡梅时。【标题】：项里观杨梅【年代】：南宋【作者】：陆游【内容】：--------------------隔岁租园不计钱，杨梅海里过年年。痴人只竞闲名利，那信三山是地仙。【标题】：项里观杨梅【年代】：南宋【作者】：陆游【内容】：--------------------溪流曲曲树阴阴，人语烟中觉坞深。把定山僧同一笑，明年强健更相寻。【标题】：项里观杨梅【年代】：南宋【作者】：陆游【内容】：--------------------山中户户作梅忙，火齐骊珠入帝乡。细织筠笼相映发，华清虚说荔枝筐。【标题】：宴山亭 赋杨梅【年代】：元【作者】：张雨【体裁】：词【内容】：--------------------鹤顶朱圆，丰肌粟聚，宝叶揉蓝初洗。亲翦翠柯，远赠筠笼，脉脉红泉流齿。骨换丹砂，笑尚带、儒酸风味。谁记。曾问谱西泠，绿阴青子。君家几度尊前，摘天上繁星，伴人同醉。纤手素盘，历乱殷红，浮沉半壶脂水。珍果同时，惟醉写、来禽青李。争似。为越女、吴姬染指。【标题】：六峰项里看采杨梅连日留山中【年代】：南宋【作者】：陆游【内容】：--------------------绿阴翳翳连山市，丹实累累照路隅。未爱满盘堆火齐，先惊探颔得骊珠。斜簪宝髻看游舫，细织筠笼入上都。醉里自矜豪气在，欲乘风露摘千株。